**מקורות - יחזקאל פרק ל"ו - וְזָרַקְתִּי עֲלֵיכֶם מַיִם טְהוֹרִים**

**1. רש"י:** (כ) ויבוא - לפי שאמר בית ישראל בראש הפרשה קרא כל הפרשה בלשון יחיד ...

**2. איכה רבה, פתיחתא טו:**

את מוצא בשעה שגלו ישראל לבין אומות העולם היה הקדוש ברוך הוא מחזר על פתחיהן של אומות העולם לשמוע מה הם אומרים, ומה היו אומרים? א-להיהם של אומה זו נפרע הוא מפרעה ומסיסרא ומסנחריב וכיוצא בהן, וחוזרין ואומרין ולעולם נער הוא ?כביכול הזקינו הדברים. הדא הוא דכתיב (יחזקאל ל"ו) "ויבא אל הגוים אשר באו שם ויחללו את שם קדשי" לא הוה צריך קריא לומר אלא "ויבואו", ואת אמרת "ויבא"? אלא כביכול הוא עצמו, הדא הוא דכתיב "ויבא אל הגוים", ומה היו אומרים 'אם עם ה' אלה, למה מארצו יצאו'?

**3. ישעיהו ס"ג, ט:** "בְּכָל צָרָתָם לא לוֹ צָר".

**4. יומא פרק ח' משנה ט':**

אמר רבי עקיבא: אשריכם ישראל! לפני מי אתם מיטהרין מי מטהר אתכם?

אביכם שבשמים שנאמר (יחזקאל ל"ו) "וזרקתי עליכם מים טהורים וטהרתם"

ואומר (ירמיה י"ד) "מקוה ישראל ה' " –

מה מקוה מטהר את הטמאים אף הקדוש ברוך הוא מטהר את ישראל.

**5. יומא ל"ח עמוד ב – ל"ט עמוד א:**

אמר ריש לקיש: מאי דכתיב (משלי ג) "אם ללצים הוא יליץ ולענוים יתן חן"?

בא לטמא - פותחין לו, בא לטהר - מסייעין אותו.

תנא דבי רבי ישמעאל: משל לאדם שהיה מוכר נפט ואפרסמון,

בא למדוד נפט, אומר לו: מדוד אתה לעצמך.

בא למדוד אפרסמון, אומר לו: המתן לי עד שאמדוד עמך, כדי שנתבסם אני ואתה...

אדם מטמא עצמו מעט - מטמאין אותו הרבה, מלמטה - מטמאין אותו מלמעלה, בעולם הזה - מטמאין אותו לעולם הבא.

תנו רבנן: (ויקרא יא) "והתקדשתם והייתם קדשים" - אדם מקדש עצמו מעט - מקדשין אותו הרבה, מלמטה - מקדשין אותו מלמעלה, בעולם הזה - מקדשין אותו לעולם הבא.

**6. סנהדרין צ"ז עמוד ב – צ"ח עמוד א:**

אמר רב: כלו כל הקיצין, ואין הדבר תלוי אלא בתשובה ומעשים טובים.

ושמואל אמר: דיו לאבל שיעמוד באבלו.

כתנאי, רבי אליעזר אומר: אם ישראל עושין תשובה - נגאלין, ואם לאו - אין נגאלין.

אמר ליה רבי יהושע: אם אין עושין תשובה - אין נגאלין? אלא, הקדוש ברוך הוא מעמיד להן מלך שגזרותיו קשות כהמן, וישראל עושין תשובה ומחזירן למוטב.

תניא אידך: רבי אליעזר אומר: אם ישראל עושין תשובה - נגאלין, שנאמר (ירמיהו ג') "שובו בנים שובבים ארפא משובתיכם".

אמר לו רבי יהושע: והלא כבר נאמר (ישעיהו נ"ב) "חנם נמכרתם ולא בכ

אמר לו רבי אליעזר לרבי יהושע: והלא כבר נאמר (מלאכי ג') "שובו אלי ואשובה אליכם".

אמר ליה רבי יהושע: והלא כבר נאמר (ירמיהו ג') "כי אנכי בעלתי בכם ולקחתי אתכם אחד מעיר ושנים ממשפחה והבאתי אתכם ציון".

אמר לו רבי אליעזר: והלא כבר נאמר (ישעיהו ל') "בשובה ונחת תושעון!"

אמר לו רבי יהושע לרבי אליעזר: והלא כבר נאמר (ישעיהו מ"ט) "כה אמר ה' גאל ישראל קדושו לבזה נפש למתעב גוי לעבד משלים מלכים יראו וקמו שרים וישתחוו".

אמר לו רבי אליעזר: והלא כבר נאמר (ירמיהו ד') "אם תשוב ישראל נאם ה' אלי תשוב".

אמר לו רבי יהושע: והלא כבר נאמר (דניאל י"ב) "ואשמע את האיש לבוש הבדים אשר ממעל למימי היאר וירם ימינו ושמאלו אל השמים וישבע בחי העולם כי למועד מועדים וחצי וככלות נפץ יד עם קדש תכלינה כל אלה" וגו'.

ושתק רבי אליעזר.

...

אמר רבי אלכסנדרי: רבי יהושע בן לוי רמי, כתיב (ישעיהו ס') "בעתה", וכתיב "אחישנה"!

זכו - אחישנה, לא זכו - בעתה.

**7. הר' צבי יהודה קוק – לנתיבות ישראל חלק ג' עמ' עח-פו:**